Drie wat skiet in 'n japtrap gevonnis | Maroela Media
Maroela Media het vroeër berig die voorval het in Hillcrest in KwaZulu-Natal ná die begrafnis van 'n taxibaas plaasgevind. Die veiligheidswagte het hulself verlede Donderdag aan die Hillcrest-polisie oorgegee nadat die video wyd op sosiale media versprei is.
Die drie veiligheidswagte, Nkosingiphile Gase (36), Thembinkosi Gcabashe (39) en Sno Mlamuli Khoza (38), het verlede Vrydag vir die eerste keer in die Pinetown-landdroshof verskyn op aanklag van die onwettige afvuur van 'n vuurwapen in die openbaar. Die saak is tot Dinsdag uitgestel waartydens die wagte skuldig gepleit het.
Lt.kol. Thulani Zwane, provinsiale polisiewoordvoerder, het gesê die beskuldigdes is elk tot een jaar tronkstraf, wat opgeskort is vir vyf jaar, gevonnis.
Genl.maj. Bheki Langa, waarnemende polisiekommissaris van die provinsie, het die vonnis verwelkom.
"Ons sal nie sulke gedrag duld waar vuurwapens lukraak afgevuur word nie, hetsy by begrafnisse, vergaderings of enige ander geleentheid," het Langa gesê.
"Die vonnis stuur 'n duidelike boodskap dat die howe sulke voorvalle, wat onskuldige mense se lewens in gevaar stel, baie ernstig beskou."
Dis goeie nuus om te hoor dat hulle nou een van die hoeveel reëls op wat die wet op vuurwapen beheer ken! Wat, word hulle nou weer net ñ semi-outomatiese wapen in die hand gedruk by die werk? Laat dit vir almal ñ les wees!
Wonder maar net of hulle wapenlisensies verbeur is. Maak seker nie regtig saak nie – gebruik dan net onwettige wapens.
Hoekom kan ander sake wat al 11 jaar sloer nie ook so vinnig afgehandel word nie, van uitstel kom afstel.
Losgelaat om erger te doen
As ek nou as blanke man my vuurwapen in die openbaar moes afvuur sou ek verseker 05jr tronkstraf gekry het (sonder opgeskorte vonnis) asook my vuurwapen verbeur het en onbevoeg verklaar gewees het om 'n vuurwapen te besit. Hoop hul werkgewer by die Sekuriteits maatskappy hou ook 'n interne ondersoek.